
Z Á P I S N I C A

z IX. zasadnutia obecného zastupiteľstva, konaného dňa 
01.02.2016
























Zapisovateľka:  Marta Ledeczká


Z á p i s n i c a

Obecné zastupiteľstvo v Tôni uskutočnilo dňa 01.02.2016, svoje deviate zasadnutie v zasadacej miestnosti obecného úradu

Prítomní: podľa prezenčnej listiny 
Ospravedlnene chýbal poslanec Mgr. Gabriel Fitus a Attila Magyarics, zástupca starostu obce 

Program zasadnutia:
1/   Otvorenie zasadnutia          
2/   Určenie zapisovateľa a overovateľov zápisnice      
3/   Voľba návrhovej komisie
4/   Správa o činnosti starostu obce
5/   Kontrola plnenia vlastných uznesení
6/   Interpelácie
7/   Združenie obcí a miest komárňanského okresu
8/   ŽoNFP, názov projektu: Rekonštrukcia obecného úradu v obci Tôň
9/   Rôzne – Prerokovanie došlých žiadostí  
10/ Návrh na uznesenie
11/ Záver

1. Otvorenie zasadnutia

    Zasadnutie Obecného zastupiteľstva v Tôni bolo zvolané v zmysle § 12 a 13 odst. 4 písmena a/ zákona č. 369/1990 Z.z. o obecnom zriadení na deň 1. februára 2016 na 18.00 hodinu do zasadacej miestnosti obecného úradu v Tôni. 
     Zasadnutie obecného zastupiteľstva otvoril starosta obce, ktorý srdečne privítal prítomných poslancov, hlavnú kontrolórku obce a prítomných hostí.
     V zmysle § 12 zákona č. 369/1990 Zb. o obecnom zriadení rokovanie obecného zastupiteľstva je zásadne verejné.
Zasadajúci konštatoval, že obecné zastupiteľstvo je uznášaniaschopné.
Program zasadnutia bol jednohlasne schválený.

2. Určenie zapisovateľa a overovateľov

Za zapisovateľku bola určená: Marta Ledeczká.
Za overovateľov zápisnice boli navrhovaní a jednohlasne schválení: poslanci Róbert Závodný a Zalán Csizmadia.

3. Voľba návrhovej komisie

Starosta obce predložil návrh na voľbu návrhovej komisie.
Za členov návrhovej komisie boli navrhnutí a jednohlasne schválení: poslanci Barnabás Domonkos a Zdenek Antala.

4/   Správa o činnosti starostu obce

Starosta obce informoval poslancov o svojej vykonanej činnosti v uplynulých mesiacoch. 
Starosta obce vyžiadal cenovú ponuku na dodávku sanitárneho kontajnera – WC muži / ženy. Uvedený kontajner by bol umiestnený vedľa cesty pri dome smútku. Ku kontajneru zvlášť žumpu nie je potrebné vybudovať. Elektrina by bola zabezpečená z budovy márnice. Jediným problémom je napojenie kontajnera na vodovodné potrubie. Konštrukcia je zvarovaná rámová z oceľových profilov o hrúbke steny 4,3 a 2 mm. Všetky kovové časti sú povrchovo upravené antikoróznou zinkfosfátovou základnou farbou.
Cena sanitárneho kontajnera je 4350 € bez DPH.
Cenová ponuka je od firmy Neuschwendtner s.r.o. Dunajská Streda.

Ďalej starosta obce informoval poslancov OZ, že od januára 2016 sú v pracovnom pomere na celý pracovný úväzok Mária Pilinská a Attila Vajlik na 9 mesiacov cez aktivačný program úradu práce, sociálnych vecí a rodiny. Uvedeným pracovníkom obec musí zabezpečiť stravné lístky, ktoré tvoria náklady pre obec.

Obnovenie ulíc Školská a Mlynská môže byť uskutočnená z dotačných finančných prostriedkov. Jednou podmienkou získania finančných prostriedkov na obnovenie miestnych komunikácií bola, aby ulice viedli do prírody. Vedľa komunikácií budú vybudované járky, budú osadené nové ľavice, umiestnená filagória, uložené odpadkové koše. 

V zime, počas mrazov, na vodovodnom kohútiku v cintoríne sa vytvoril veľký cencúľ. Bolo zistené, že pracovník, ktorému koncom novembra 2015 skončil pracovný pomer, zle uzavrel ventil vo vodovodnej šachte. Tým spôsobil škodu obci.  Spôsobenú škodu možno zosobniť do 2 rokov od ukončenia pracovného pomeru dotyčnej osoby. Starosta obce v tejto súvislosti navštívil právnika.

Bolo zistené, že finančné prostriedky na rekonštrukciu budovy obecného úradu a budovy domu smútku nemožno žiadať v jednej žiadosti. Treba podať aj druhú žiadosť na rekonštrukciu domu smútku. V rámci projektu je riešená rekonštrukcia miestnosti, kde je umiestnený chladiaci box, obnovenie obradnej siene márnice, obnovenie plochej strechy budovy, budú osadené nové vchodové dvere, bude bezbariérový vchod do budovy, nová elektroinštalácia, zámková dlažba okolo budovy, stojan pre bicykle, nové odvodňovacie žľaby. Mgr. Csík, farár, navrhol starostovi obce, aby zadná časť vonkajšej terasy bola zamurovaná, lebo je tam stále prieval.  Starosta obce radšej chce vysadiť rýchlo rastúcu zeleň.
Najlepšiu cenovú ponuku podala firma FKF design, ktorá vypracuje samotné projektové dokumentácie na rekonštrukciu budovy obecného úradu a domu smútku.
Starosta obce viackrát vykonal cestu do Komárna, z dôvodu riešenia uvedenej dotačnej žiadosti na získanie finančných prostriedkov na rekonštrukciu budovy domu smútku a obecného úradu.

Starosta obce bol vo firme Komvak a.s. ohľadne riešenia faktúry za umiestnenú žumpu vedľa kultúrneho domu. Nová žumpa bola projektovaná ku kapacite kultúrneho domu. Cenovú ponuku na 20 m3 žumpu od firmy Transbeton Veľký Meder dostala v deň konania zasadnutia OZ na sumu 8271 € plus DPH. 

Poslanec Barnabás Domonkos, sa vyjadril, že 20 m3 žumpa nie je veľká ku kapacite kultúrneho domu. Zistil, že vyrábajú aj lacnejšie žumpy. Konštatoval, že faktúra za novú žumpu nie je uhradená. Túto faktúru niekto prevzal, s čím uznal sumu na doklade. Písomná objednávka nebola zaslaná na vyhotovenie žumpy.
Starosta obce navštívil v tejto veci právničku, ktorá mu navrhovala, aby faktúra nebola uhradená, z dôvodu, že nebola k tomu objednávka.

Starosta obce ďalej informoval poslancov, že nesvojprávna Oľga Chuchútová je obyvateľkou mesta Hurbanovo, ale opatrovníčkou je Obec Tôň. Menovaná ešte z predchádzajúcich rokov mala pozdĺžnosti voči obci. Možnosť uhradenia nedoplatku bola žiadaná na Okresnom súde v Komárne. Na súdnom pojednávaní starosta obce sa nevedel zúčastniť, z dôvodu, že v deň pojednávania bola poľadovica a on musel zabezpečiť čistenie miestnych komunikácií v obci. Uhradenie nedoplatku z účtu nesvojprávnej bola povolená súdom. 

Starosta obce viackrát bol na Pozemkovom úrade v Komárne, ohľadne majetkoprávneho vysporiadania pozemkov a to získaním pozemkov do nájmu na 10 rokov. Pozemky pod športovým ihriskom sú v osobnom majetku a v majetku štátu. Treba ich získať do nájmu aby prispeli k rozvoju obce.  

Ešte v mesiaci február 2016 starosta obce na Okresnom úrade v Komárne, prevzal volebné materiály.
Starosta obce vo Veľkom Mederi realizoval nákup materiálu na odstránenie havarijného stavu v pivnici obecného úradu – vytečenie vody.
Starosta obce sa zúčastnil na stretnutí starostov v obci Čalovec.
Starosta obce bol na Lesnom úrade v Gabčíkove, ohľadne možného umiestnenia sanitárneho kontajnera vedľa cintorína, na lesnom pozemku.

Starosta obce spolu s pracovníkmi realizovali nákup pracovného odevu a pracovnej obuvi vo Veľkom Mederi. Chcel zabezpečiť aj dlhé gumové čižmy, aby pracovníci mohli odstrániť tŕstie z obecného jazera. 
Poslanec Barnabás Domonkos pripomenul, že treba odstrániť aj korene tŕstia, aby už nerozmnožovalo.
Ďalej sa opýtal, že pán Štefan Tóth z akého dôvodu sa nezúčastnil na zasadnutí OZ.
Starosta obce uviedol, že z pracovnej zaneprázdnenosti.
Poslanec Barnabás Domonkos chcel by vidieť podanú dotačnú žiadosť na obecné jazero.

Starosta obce informoval poslancov, že nájomná zmluva s Juditou Sederovou bola predĺžená o 2 mesiace, t.j do 31.03.2016. Nedoplatky menovaná uhradí do 10. Februára 2016, vo výške 573 €.
Bolo zistené, že rodina Sederová za rok spotrebovala len 40 m3 vody. Asi ich vodomer v byte je pokazený, ale tieto vodomery nie sú kalibrované.
Mgr. Veresová, hlavná kontrolórka uviedla, ak je vodomer pokazený, oprava je bezplatná, ale ak vodomer nie je pokazený, za preskúšanie treba uhradiť 96 €  
Poslanec Závodný sa opýtal, či menovaná má uloženú kauciu za nájomný byt.
Starosta obce uviedol, že výška kaucie je 940 €, ktorá suma je ešte postačujúca aj na prípadné maľovanie po skončení nájmu.
Poslankyňa Bc. Eva Antalová sa informovala o ďalších neplatičoch v nájomnom byte.
Starosta obce uviedol, že menšie nedoplatky má Ida Zakálová, v bytovom dome so 6 bytovými jednotkami. Menovaná je už zamestnaná. V bytovom dome na ulici Mlynskej má menší nedoplatok Zsolt Buday. 
  
5/   Kontrola plnenia vlastných uznesení

Mgr. Judita Veresová, hlavná kontrolórka obce informovala Obecné zastupiteľstvo v obci Tôň, že na predchádzajúcom zasadnutí obecné zastupiteľstvo, ktoré sa konalo dňa 16.12.2015 boli prijaté nasledovné vlastné uznesenia, a to:
Obecné zastupiteľstvo v bode A/ bralo na vedomie Kontrolu plnenia vlastných uznesení bez pripomienok. V bode B/ bralo na vedomie Správu o činnosti starostu obce Tôň.
V bode C/ jednohlasne schválilo úpravu  rozpočtu
V bode D Obecné zastupiteľstvo v Tôni jednohlasne schválilo 
1. Rozpočet obce Tôň na rok 2016 bez výhrad
a berie na vedomie
2. Viacročný rozpočet obce Tôň na roky 2017-2018
Ďalej v bode E/ - jednohlasne schválilo o neuplatňovaní programového rozpočtu na rok 2016 v zmysle § 4 ods. 5 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov 
V bode F/ Obecné zastupiteľstvo v Tôni jednohlasne schválilo základný plat starostu obce Tôň
Obecné zastupiteľstvo v bode G/ Schválilo s 3/5 väčšinou prítomných poslancov Všeobecne záväzné nariadenie obce Tôň č. 2/2015 o zneškodňovaní obsahu žúmp na území obce Tôň
V bode H/ schválilo s 3/5 väčšinou prítomných poslancov Všeobecne záväzné nariadenie obce Tôň č. 3/2015, ktorým sa určuje výška a spôsob úhrady príspevku za pobyt  dieťaťa v MŠ, výška príspevku na čiastočnú úhradu nákladov na činnosť školského klubu detí, výška príspevku na čiastočnú úhradu nákladov a spôsob úhrady za poskytovanie stravy v zariadeniach školského stravovania
V bode I/ schválilo s 3/5 väčšinou prítomných poslancov Dodatok č. 1 k Všeobecne záväznému nariadeniu obce Tôň č. 1/2009 o miestnom poplatku za komunálne odpady a drobné stavebné odpady na území obce Tôň na kalendárny rok 2016
V bode J/ bolo schválené Vykonanie inventarizácie za rok 2015 k 31.12.2015
· Zloženie inventúrnej komisie: 
· Zloženie inventarizačnej komisie:
V Bode K/ prerokovanie žiadosti Štefana Szabó, bytom Tôň, Mlynská 52/10 bolo odročené.   
V bode L/ jednohlasne schválilo Plán kontrolnej činnosti hlavnej kontrolórky obce na obdobie od 01.01.2016 do 30.06.2016.

6/   Interpelácie

Poslanec Domonkos sa informoval o webovej stránke obce.
Starosta obce uviedol, že s doterajším správcom webovej stránky vypovedá zmluvu z dôvodu nespolupracovania s obcou.

Poslanec Csizmadia uviedol, že má vedomosti o firme zo Šale, ktorá tiež sa zaoberá so správou internetových stránok. Získa na nich kontakt, ktorý odovzdá starostovi obce.

Poslanec Domonkos mal taký návrh, aby materiály na webovú stránku obce doplnili zamestnanci obecného úradu.
Ďalej uviedol, aby cenové ponuky na správu internetovej stránky boli doručené v určitom časovom limite, aby mohli rozhodnúť o budúcom správcovi stránky.

Poslanec Domonkos navrhoval, aby na nasledujúce zasadnutie Obecného zastupiteľstva v Tôni bol pozvaný Štefan Tóth, ohľadne obecného jazera.

Poslanec Domonkos, uviedol, že podľa jeho názoru do jazera boli uložené rôzne materiály, ktoré boli posypané zemou. Na základe povolenia, povrch vody v jazere nemôže byť zmenšený a napriek tomu t.č. je oveľa menší ako bol pôvodne.

Poslanec Závodný sa informoval o termíne výsadby stromov v obci.
Starosta obce uviedol, že zabezpečí 180 ks malých stromčekov, ale treba pre nich hľadať vhodné miesto.

7/   Združenie obcí a miest komárňanského okresu

Názov združenia "Združenie miest a obcí okresu Komárno" 
Sídlo Mestský úrad Komárno, Námestie generála Klapku 1, 945 01 Komárno, Slovenská republika 
Registrový úrad Okresný úrad Nitra 
IČO 45793913 
Dátum vzniku 06.11.2014 
Zakladatelia (Obce) 
· Obec Bajč
· Obec Zemianska Olča
· Obec Bodza
· Obec Bodzianske Lúky
· Obec Brestovec
· Obec Čalovec
· Obec Číčov
· Obec Dedina Mládeže
· Obec Holiare
· Mesto Hurbanovo
· Obec Imeľ
· Obec Iža
· Obec Kameničná
· Obec Klížska Nemá
· Mesto Kolárovo
· Mesto Komárno
· Obec Kravany nad Dunajom
· Obec Lipové
· Obec Marcelová
· Obec Martovce
· Obec Modrany
· Obec Nesvady
· Obec Okoličná na Ostrove
· Obec Patince
· Obec Pribeta
· Obec Sokolce
· Obec Svätý Peter
· Obec Trávnik
· Obec Veľké Kosihy
· Obec Virt
· Obec Bátorove Kosihy
Osoby oprávnené konať v mene združenia 
· Ing. László Stubendek Od:  07.12.2015     
Oblasti činnosti 
Predmetom činnosti Združenia je: 
- presadzovanie opodstatnených požiadaviek samosprávy a posilnenie 
postavenia a práv obcí, 
- riešenie regionálnych problémov, 
- koordinácia postupu obcí pri plnení im zverených kompetencií a práv, 
- koordinácia postupov pri rozvoji technickej infraštruktúry a 
občianskej vybavenosti, 
- iniciovanie a podpora aktivít v oblasti spoločenskej, hospodársko- 
ekonomickej, ekologickej, sociálnej, športovej, atď., 
- ochrana prírody a životného prostredia. 
Orgány združenia 
· Valné zhromaždenie združenia
· Predseda združenia
· Kontrolná komisia združenia
· Rada združenia
· Podpredsedovia združenia
Starosta obce informoval poslancov OZ o tom, že je to zaregistrovaná organizácia. Zakladateľmi sú viaceré obce a mestá okresu Komárno. Preto treba zvýšiť počet členov združenia, aby bola splnená podmienka, že členské obce a mestá tvoria súvislý celok.

Poslanec Závodný sa opýtal, či má obec zodpovednosť so vstupom do združenia.
Starosta obce uviedol, že obec má platiť členský príspevok a starosta sa má zúčastniť na jednotlivých zasadnutiach združenia. 

Obecné zastupiteľstvo v Tôni jednohlasne schválilo vstup obce Tôň do Združenia obcí a miest okresu Komárno.
Obecné zastupiteľstvo v Tôni jednohlasne schválilo výstup obce Tôň zo Združenia miest a obcí Žitného ostrova so sídlom v Dunajskej Strede
 
8/   ŽoNFP, názov projektu: Rekonštrukcia obecného úradu v obci Tôň

Starosta obce informoval poslancov, že pôvodne finančné prostriedky na rekonštrukciu obecného úradu a domu smútku by mohla obec žiadať v jednej žiadosti. Medzičasom to bola zmenená. T.č. situácia je taká, že obec môže podať 2 žiadosti o poskytnutie finančných prostriedkov, a to zvlášť na rekonštrukciu obecného úradu a zvlášť na rekonštrukciu domu smútku.
Poslanec Domonkos bol nahnevaný, že žiadne materiály poslanci nedostali o možnosti podania žiadosti o nenávratné finančné prostriedky na rekonštrukciu obecného úradu resp. na rekonštrukciu domu smútku. Hlavne keď je spoluúčasť obce. 
Starosta obce informoval poslancov, že zatiaľ ani on nedostal žiadne konkrétne materiály. Projekt nie je vypracovaný, je v štádiu spracovania. Vo vlastnej výzve na možnosť podania žiadosti sú uvedené len všeobecné informácie. 
Mgr. Veresová, hlavná kontrolórka obce konštatovala, že poslanci môžu skôr rozhodnúť, ak niečo vidia vizuálne. 
Poslanec Domonkos ďalej uviedol, že by chcel vidieť zmluvu, ako aj samotnú výzvu na podanie žiadosti o poskytnutie finančných prostriedkov na rekonštrukciu verejných budov.
Poslanec Závodný požiadal starostu obce, aby informoval poslancov o rekonštrukčných zmenách na budove obecného úradu, ktoré sú uvedené v projekte.
Starosta obce uviedol, že sklenená stena obradnej siene by bola zamurovaná, ďalej okná smerom do pivnice budú tiež zamurované, budú vymenené dvere požiarnej zbrojnice.
Poslanec Domonkos pripomenul, ak bude všetko tak, ako to pán starosta predkladal, to bude perfektné.
Mgr. Veresová, hlavná kontrolórka obce navrhovala, aby vizuálna projektová dokumentácia bola vyžiadaná od projektovej kancelárie, ktorá to vypracovala.
Starosta obce ďalej informoval poslancov, že jednu žiadosť treba podať na ministerstvo životného prostredia a druhú treba poslať na PPA. Najvyššia výška finančných prostriedkov na rekonštrukciu budovy obecného úradu je 150 000 € s DPH a na budovu domu smútku 120 000 € s DPH.  

9/   Rôzne – Prerokovanie došlých žiadostí  

R ô z n e

BLACKHAWK SECURITY SRO Veľký Meder

Je to spoločnosť zaoberajúca sa ochranou osôb a majetku formou fyzickej aj technickej ochrany. Garantujú vysokú úroveň výkonu, nakoľko pracujú s profesionálne zaškoleným a vycvičeným personálom. Disponujú vozovým parkom s pohotovostnými a osobnými vozidlami a technológiami od základnej až po moderné špičkové vybavenie. Ich služby prispôsobujú individuálnym požiadavkám a konkrétnym podmienkam tak, aby  minimalizovali možné bezpečnostné riziko. Ich činnosť̌ opiera o bohaté skúsenosti spolupracovníkov na medzinárodnej úrovni. Klientelu spoločnosti tvoria advokátske kancelárie, najvýznamnejšie obchodné spoločnosti pôsobiace na Slovensku, medzi nimi finančné inštitúcie, obchodné reťazce, výrobné podniky, ale aj fyzické osoby.
Konateľom firmy je Štefan Ballány.
Strážna služba :  
- ochrana objektov
1. -ochrana osôb  
2. -pult centrálnej ochrany
3. -zabezpečenie poriadku na športových podujatiach 
4. -zásahová jednotka
Technická služba :
1. -montáž elektronických zabezpečovacích systémov
2. -montáž mechanických zabezpečovacích systémov
3. -montáž kamerových systémov
4. -GPS monitoring vozidiel
5. -obranno - technické prehliadky proti odposluchom
6. -pyrotechnické prehliadky
Detektívna služba : 
1. -pátranie po osobách a veciach
2. -získavanie informácii pri vymáhaní pohľadávok
3. -získavanie údajov o osobnom stave občana
4. -získavanie informácii o majetkových pomeroch
5. -získavanie údajov pre potreby rozvodových konaní
Odborná príprava výcvik a poradenstvo :
1. -výcvik streľby z krátkych a dlhých zbraní
2. -výcvik pracovníkov strážnej služby
3. -výcvik pracovníkov detektívnej služby
4. -výcvik bodyguardov
5. -výcvik pyrotechnikov
Zásahové jednotky sú v okolitých obciach: v Zemianskej Olči, v Trávniku a v meste Veľký Meder. 
Poslanec Zalán Csizmadia sa informoval o podpísanej zmluve s firmou PT Security, ktorá firma aj t.č. zabezpečuje ochranu svojho vlastného majetku.
Konateľ firmy Blackhawk Security s.r.o. uviedol, že podpísané zmluvy s firmou PT Security sú naďalej platné. Ich výpovedná lehota sú 2 mesiace.

Poslanec Barnabás Domonkos sa informoval o cene poskytnutej služby.
Konateľ firmy Blackhawk Security s.r.o. uviedol, že pracujú za takú cenu ako firma PT Security, ale oni sú oveľa efektívnejšie. Ich sídlo je bližšie k našej obci, ako tá druhá firma.

Poslanec Róbert Závodný uviedol, aby firma PT Security bola informovaná o tom, že obce Tôň vypovedá s ňou uzatvorenú zmluvu.

[bookmark: _GoBack]Poslankyňa Bc. Eva Antalová navrhla, aby bol zistený, či kamerový systém obce môže byť napojený na bezpečnostný systém firmy.

Obecné zastupiteľstvo v Tôni jednohlasne schválilo výpoveď zmluvy s firmou PT security s.r.o. Komárno od 01.03.2016.

Prerokovanie došlých žiadostí:

Žiadosť Štefana Szabó, bytom Tôň, Mlynská 52/10 o prenájom pozemkov: 
parcela registra „C“ 171/18, v katastrálnom území Tôň – na umiestnenie sena a slamy, údržba pozemku a kosenie trávy 
parcela registra „C“ 960/3, v katastrálnom území Tôň – údržba pozemku a kosenie trávy
Doba nájmu: 01.01.2016-31.12.2020, na 5 rokov
Po prerokovaní podanej žiadosti poslanci OZ jednohlasne schválili prenájom pozemkov nasledovne:
· parcela registra „C“ 171/18, v katastrálnom území Tôň – na umiestnenie sena a slamy, údržba pozemku a kosenie trávy 
· parcela registra „C“ 960/3, v katastrálnom území Tôň – údržba pozemku a kosenie trávy
Doba nájmu: 01.03.2016-31.12.2016, na 1 rok
Výška nájomného: 2 € /1 € za prvý pozemok a 1 € za druhý pozemok/
Dodržiavať protipožiarne opatrenia pri skladovaní sena a slamy.

10/ Návrh na uznesenie   

UZNESENIE
z IX. plenárneho zasadnutia obecného zastupiteľstva, konaného dňa 01.02.2016
IX/2016
Obecné zastupiteľstvo
A/ Berie na vedomie
Kontrolu plnenia vlastných uznesení bez pripomienok
B/ Berie na vedomie
Správu o činnosti starostu obce
C/ Schvaľuje jednohlasne
Vstup obce Tôň do Združenia obcí a miest okresu Komárno
D/ Schvaľuje jednohlasne
predloženie ŽoNFP : 
· názov projektu:  Rekonštrukcia obecného úradu v obci Tôň
· výšku maximálneho celkového spolufinancovania projektu zo strany žiadateľa z celkových oprávnených výdavkov (5% z celkových oprávnených výdavkov)
· kód výzvy:  OPKZP-PO4-SC431-2015-6 
E/ Prerokovalo došlú žiadosť a jednohlasne schvaľuje
Žiadosť Štefana Szabó, bytom Tôň, Mlynská 52/10 o prenájom pozemkov: 
parcela registra „C“ 171/18, v katastrálnom území Tôň – na umiestnenie sena a slamy, údržba pozemku a kosenie trávy 
parcela registra „C“ 960/3, v katastrálnom území Tôň – údržba pozemku a kosenie trávy
Doba nájmu: 01.01.2016-31.12.2020, na 5 rokov
Po prerokovaní podanej žiadosti poslanci OZ jednohlasne schválili prenájom pozemkov nasledovne:
· parcela registra „C“ 171/18, v katastrálnom území Tôň – na umiestnenie sena a slamy, údržba pozemku a kosenie trávy 
· parcela registra „C“ 960/3, v katastrálnom území Tôň – údržba pozemku a kosenie trávy
Doba nájmu: 01.03.2016-31.12.2016, na 1 rok
Výška nájomného: 2 € /1 € za prvý pozemok a 1 € za druhý pozemok/
Dodržiavať protipožiarne opatrenia pri skladovaní sena a slamy.
F/ Vypočulo
Správu o firme Blackhawk Security s.r.o., ktorá firma predkladá svoju cenovú ponuku na vykonanie služby počas výpovednej lehoty firmy PT Security s.r.o., t.j. do 30.04.2016.
G/ Poveruje
Starostu obce na získanie viacerých cenových ponúk na spravovanie internetovej stránky obce a predkladať návrh zmluvy na nasledujúce zasadnutie obecného zastupiteľstva

H/ Schvaľuje jednohlasne
a/ výpoveď zmluvy na spravovanie internetovej stránky obce s Attilom Bodnárom, bytom Tôň, Hlavná 102/2 od 01.03.2016
b/ výpoveď zmluvy s firmou PT security s.r.o. Komárno od 01.03.2016
I/ Schvaľuje jednohlasne
Výstup obce Tôň zo Združenia miest a obcí Žitného ostrova so sídlom v Dunajskej Strede
J/ Schvaľuje jednohlasne
predloženie ŽoNFP : 
· názov projektu:  Rekonštrukcia Dom smútku v obci Tôň
· výšku maximálneho celkového spolufinancovania projektu zo strany žiadateľa z celkových oprávnených výdavkov (5% z celkových oprávnených výdavkov)

11/   Záver 

      Starosta obce poďakoval prítomným poslancom za ich účasť na zasadnutí obecného zastupiteľstva,za ich aktívnu prácu a týmto ukončil zasadnutie OZ. Uznesenie bolo schválené podľa jednotlivých bodov tak, ako je to uvedené v bode č. 10 a nakoniec aj v celku.


V Tôni, dňa 04.02.2016

	B u g á r   Imrich
	      starosta

Overovatelia:   Róbert Závodný

                         Zalán Csizmadia

UZNESENIE
z IX. plenárneho zasadnutia obecného zastupiteľstva, konaného dňa 01.02.2016
IX/2016
Obecné zastupiteľstvo

A/ Berie na vedomie
Kontrolu plnenia vlastných uznesení bez pripomienok

B/ Berie na vedomie
Správu o činnosti starostu obce

C/ Schvaľuje jednohlasne
Vstup obce Tôň do Združenia obcí a miest okresu Komárno

D/ Schvaľuje jednohlasne
predloženie ŽoNFP : 
· názov projektu:  Rekonštrukcia obecného úradu v obci Tôň
· výšku maximálneho celkového spolufinancovania projektu zo strany žiadateľa z celkových oprávnených výdavkov (5% z celkových oprávnených výdavkov)
· kód výzvy:  OPKZP-PO4-SC431-2015-6 

E/ Prerokovalo došlú žiadosť a jednohlasne schvaľuje
Žiadosť Štefana Szabó, bytom Tôň, Mlynská 52/10 o prenájom pozemkov: 
parcela registra „C“ 171/18, v katastrálnom území Tôň – na umiestnenie sena a slamy, údržba pozemku a kosenie trávy 
parcela registra „C“ 960/3, v katastrálnom území Tôň – údržba pozemku a kosenie trávy
Doba nájmu: 01.01.2016-31.12.2020, na 5 rokov
Po prerokovaní podanej žiadosti poslanci OZ jednohlasne schválili prenájom pozemkov nasledovne:
· parcela registra „C“ 171/18, v katastrálnom území Tôň – na umiestnenie sena a slamy, údržba pozemku a kosenie trávy 
· parcela registra „C“ 960/3, v katastrálnom území Tôň – údržba pozemku a kosenie trávy
Doba nájmu: 01.03.2016-31.12.2016, na 1 rok
Výška nájomného: 2 € /1 € za prvý pozemok a 1 € za druhý pozemok/
Dodržiavať protipožiarne opatrenia pri skladovaní sena a slamy.

F/ Vypočulo
Správu o firme Blackhawk Security s.r.o., ktorá firma predkladá svoju cenovú ponuku na vykonanie služby počas výpovednej lehoty firmy PT Security s.r.o., t.j. do 30.04.2016.

G/ Poveruje
Starostu obce na získanie viacerých cenových ponúk na spravovanie internetovej stránky obce a predkladať návrh zmluvy na nasledujúce zasadnutie obecného zastupiteľstva

H/ Schvaľuje jednohlasne
a/ výpoveď zmluvy na spravovanie internetovej stránky obce s Attilom Bodnárom, bytom Tôň, Hlavná 102/2 od 01.03.2016
b/ výpoveď zmluvy s firmou PT security s.r.o. Komárno od 01.03.2016

I/ Schvaľuje jednohlasne
Výstup obce Tôň zo Združenia miest a obcí Žitného ostrova so sídlom v Dunajskej Strede

J/ Schvaľuje jednohlasne
predloženie ŽoNFP : 
· názov projektu:  Rekonštrukcia Dom smútku v obci Tôň
· výšku maximálneho celkového spolufinancovania projektu zo strany žiadateľa z celkových oprávnených výdavkov (5% z celkových oprávnených výdavkov)





V Tôni, dňa 04.02.2016



	B u g á r  Imrich
	      starosta  


